Document ID: /roh_data/filtered/fineweb-2-filterrobots_roh.jsonl.gz/56844

Terren a Domat fiss attractiv per firmas
- Mardi, 28.6.2011, 13:02
La resgia gronda a Domat vegn demontada e transportada en l'exteriur. Mo tge schabegia uss cun il terren? Fissi pussaivel ch'ina firma nova vegniss en questa regiun?
Gie, quai fiss da principi pussaivel, ha il manader da l'uffizi chantunal per economia e turissem Eugen Arpagaus detg al RR. Il terren da la resgia gronda saja accessibel da l'autostrada e da la viafier e damanaivel saja ina firma gronda da chemia. Mo la finala decidian la vischnanca politica e la vischnanca burgaisa da Domat, ed ina dumonda impurtanta saja, co vul ins midar il plan directiv regiunal e la planisaziun locala. Ils 22 da settember vegn il terren ch'è en dretg da bajegiar ingiantà. (fc/rtr)